30.12.2022
DA
Den Europæiske Unions Tidende
C 498/1
I (Beslutninger og resolutioner, henstillinger og udtalelser)
BESLUTNINGER OG RESOLUTIONER
REGIONSUDVALGET RU'S 151.
PLENARFORSAMLING, 11.10.2022-12.10.2022
Det Europæiske Regionsudvalgs resolution om regionernes og byernes tilstand i Den Europæiske Union (2022/C 498/01)
DET EUROPÆISKE REGIONSUDVALG (RU), DER HENVISER TIL:
— sin årlige EU-rapport om regionernes og byernes tilstand, som er udarbejdet på grundlag af en inkluderende, faktuel og evidensbaseret tilgang, hvor der bl.a. er taget højde for de lokale og regionale repræsentanters synspunkter som afspejlet i det regionale og lokale barometer, der inddrager mange forskellige partnere og institutioner (1), og som giver de politiske beslutningstagere på europæisk, nationalt, regionalt og lokalt niveau dokumentation for og vigtige anbefalinger om de mest presserende udfordringer i det kommende år, — resultatet af konferencen om Europas fremtid og de mange forslag af direkte relevans for de lokale og regionale myndigheder, som er afgørende for at tage hånd om borgernes bekymringer, — kommissionsformandens tale om Unionens tilstand i 2022, som hun holdt den 14. september 2022, og hensigtserklæringen til formændene for Europa-Parlamentet og Rådet; OG UD FRA FØLGENDE BETRAGTNINGER:
— den ulovlige og uberettigede russiske krig mod Ukraine har forårsaget og forårsager død og ødelæggelse og tvinger millioner af mennesker til at forlade deres hjem for enten at flytte til et andet sted i Ukraine eller til Den Europæiske Union, især de østlige medlemsstater, hvor de lokale og regionale myndigheder er de første til at yde bistand, — konsekvenserne af krigen i Ukraine, der kommer oven i virkningerne af klimaændringerne, følgevirkningerne af covid-19-pandemien og handelsforstyrrelserne, udgør også en stor belastning for mange husholdninger, små og mellemstore virksomheder og lokale og regionale myndigheder overalt i EU som følge af det store yderligere pres på energi- og fødevarepriserne og den stadigt stigende inflation; 1. understreger, at det er bekymrende, at RU's årlige EU-rapport om regionernes og byernes tilstand viser en voksende territorial kløft i EU som en konsekvens af følgerne af covid-19-pandemien, krigen i Ukraine og de stadig hurtigere klimaændringer;
(1)
https://cor.europa.eu/da/our-work/Pages/State-of-Regions-and-Cities-2022.aspx?origin=spotlight